ᱦᱤᱢᱟ ᱠᱳᱦᱞᱤ

ᱦᱤᱢᱟ ᱠᱳᱦᱞᱤ ᱫᱚ (ᱡᱟᱱᱟᱢ: ᱒ ᱥᱮᱯᱴᱮᱢᱵᱚᱨ ᱑᱙᱕᱙) ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ ᱨᱤᱱᱤᱡ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱛᱮᱞᱮᱝᱜᱟᱱᱟ ᱦᱟᱭ ᱠᱳᱨᱴ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱡᱟᱥᱴᱤᱥ ᱟᱨ ᱚᱱᱟ ᱯᱚᱫᱽ ᱜᱚᱜᱤᱜ ᱯᱩᱭᱞᱩ ᱛᱤᱨᱞᱟᱹ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾ ᱱᱚᱣᱟ ᱢᱟᱲᱟᱝ ᱫᱚ, ᱩᱱᱤᱫᱚ ᱫᱤᱞᱞᱤ ᱦᱟᱭ ᱠᱳᱨᱴ ᱨᱤᱱᱤᱡ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾

ᱡᱤᱭᱚᱱ ᱟᱨ ᱥᱮᱪᱮᱫ
ᱠᱳᱦᱞᱤ ᱟᱜ ᱡᱟᱱᱟᱢ ᱫᱚ ᱒ ᱥᱮᱯᱴᱮᱢᱵᱚᱨ ᱑᱙᱕᱙ ᱥᱟᱞ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ ᱫᱚ ᱥᱮᱸᱴ ᱛᱷᱚᱢᱟᱥ ᱜᱟᱨᱞᱥ ᱥᱤᱱᱤᱭᱟᱨ ᱥᱮᱠᱮᱱᱰᱚᱨᱤ ᱤᱥᱠᱩᱞ, ᱢᱚᱱᱫᱤᱨ ᱰᱟᱦᱟᱨ, ᱱᱟᱶᱟ ᱫᱤᱞᱞᱤ ᱠᱷᱚᱱ ᱯᱟᱲᱦᱟᱣ ᱠᱮᱫᱟ ᱾ ᱑᱙᱗᱙ ᱥᱟᱞ ᱨᱮ ᱩᱱᱤᱫᱚ ᱵᱤ.ᱮ. ᱥᱮᱸᱴ ᱤᱥᱴᱤᱯᱷᱚᱸᱥ ᱠᱚᱞᱮᱡᱽ, ᱫᱤᱞᱞᱤ ᱠᱷᱚᱱ ᱱᱟᱜᱟᱢ ᱛᱮ, ᱛᱟᱭᱚᱢ ᱛᱮ ᱩᱱᱤᱫᱚ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱛᱮ ᱯᱚᱥᱴᱼᱜᱨᱮᱡᱩᱣᱮᱥᱚᱱ ᱨᱮᱱᱟᱜ ᱰᱤᱜᱽᱨᱤ ᱯᱩᱨᱟᱹᱣ ᱠᱮᱫᱟ, ᱟᱨ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱠᱮᱢᱯᱟᱥ ᱞᱳ ᱥᱮᱱᱴᱟᱨ ᱠᱷᱚᱱ ᱟᱹᱱᱟᱹᱨᱤ ᱨᱮᱱᱟᱜ ᱰᱤᱜᱽᱨᱤ ᱯᱩᱨᱟᱹᱣ ᱠᱮᱫᱟ ᱾

ᱠᱟᱹᱢᱤ
ᱠᱳᱦᱞᱤ ᱫᱚ ᱑᱙᱘᱔ ᱥᱟᱞ ᱨᱮ ᱵᱟᱨ ᱠᱟᱣᱩᱱᱥᱤᱞ ᱚᱯᱷ ᱫᱤᱞᱞᱤ ᱨᱮ ᱵᱚᱞᱚ ᱮᱱᱟ ᱾ ᱩᱱᱤᱫᱚ ᱫᱤᱞᱞᱤ ᱨᱮ ᱟᱹᱱᱟᱹᱨᱤ ᱨᱮᱱᱟᱜ ᱮ ᱯᱨᱮᱠᱴᱤᱠ ᱠᱮᱫᱟ, ᱑᱙᱙᱙ ᱥᱟᱞ ᱟᱨ ᱒᱐᱐᱔ ᱥᱟᱞ ᱛᱟᱞᱟ ᱨᱮ ᱱᱟᱶᱟ ᱫᱤᱞᱞᱤ ᱱᱚᱜᱚᱨ ᱵᱟᱹᱭᱥᱤ ᱨᱤᱱᱤᱡ ᱩᱠᱤᱞ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ, ᱥᱟᱶᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱫᱚ ᱫᱤᱞᱞᱤ ᱨᱤᱱᱤᱡ ᱥᱚᱨᱠᱟᱨ ᱨᱮᱯᱨᱤᱡᱮᱱᱴᱮᱥᱚᱱ ᱠᱮᱫᱟ ᱾ ᱩᱱᱤ ᱫᱤᱞᱞᱤ ᱯᱚᱞᱤᱥᱚᱱ ᱠᱟᱱᱴᱨᱚᱞ ᱠᱩᱢᱩᱴ, ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱪᱟᱥ ᱜᱚᱲᱚ ᱟᱠᱷᱨᱤᱧ ᱥᱮᱢᱞᱮᱫ ᱟᱨ ᱡᱟᱹᱛᱤᱭᱟᱹᱨᱤ ᱜᱚᱲᱚ ᱩᱛᱷᱱᱟᱹᱣ ᱱᱤᱜᱟᱢ ᱥᱟᱶᱛᱮ ᱟᱹᱰᱤ ᱜᱟᱱ ᱫᱤᱞᱞᱤ ᱟᱨ ᱛᱟᱞᱢᱟ ᱥᱚᱨᱠᱟᱨ ᱟᱜ ᱦᱚᱲᱢᱚ ᱠᱟᱱᱩᱱ ᱥᱚᱦᱟᱦᱠᱟᱨ ᱞᱮᱠᱟᱛᱮ ᱦᱚᱸ ᱯᱚᱫᱽ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤᱫᱚ ᱫᱤᱞᱞᱤ ᱦᱟᱭ ᱠᱳᱨᱴ ᱠᱟᱱᱩᱱ ᱥᱮᱵᱟ ᱠᱩᱢᱩᱴ ᱥᱟᱶ ᱠᱟᱱᱩᱱ ᱜᱚᱲᱚᱥᱚᱦᱚᱫ ᱥᱮᱵᱟ ᱦᱚᱸ ᱧᱟᱢ ᱞᱮᱫᱟ ᱾

ᱠᱳᱦᱞᱤ ᱫᱚ ᱥᱤᱧᱚᱛ ᱨᱮ ᱠᱟᱱᱩᱱ ᱥᱮᱪᱮᱫ ᱟᱨ ᱠᱟᱱᱩᱱ ᱜᱚᱲᱚᱥᱚᱦᱚᱫ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱒᱐᱑᱗ ᱥᱟᱞ ᱠᱷᱚᱱ, ᱩᱱᱤᱫᱚ ᱠᱚᱞᱠᱟᱛᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱡᱟᱹᱛᱤᱭᱟᱹᱨᱤ ᱡᱩᱰᱤᱥᱚᱞ ᱥᱟᱬᱮᱥ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱟᱠᱤᱞ ᱵᱟᱹᱭᱥᱤ ᱨᱮ ᱠᱟᱹᱢᱤ ᱟᱠᱟᱫᱟ, ᱟᱨ ᱓᱐ ᱡᱩᱱ ᱒᱐᱒᱐ ᱠᱷᱚᱱ, ᱩᱱᱤᱫᱚ ᱡᱟᱹᱛᱤᱭᱟᱹᱨᱤ ᱞᱳ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱱᱟᱶᱟ ᱫᱤᱞᱞᱤ ᱞᱟᱹᱜᱤᱫ ᱵᱟᱹᱭᱥᱤ ᱨᱮ ᱠᱟᱹᱢᱤ ᱟᱠᱟᱫᱟ ᱾ ᱱᱩᱭ ᱫᱚ ᱒᱐ ᱢᱮᱭ ᱒᱐᱒᱐ ᱥᱟᱞ ᱠᱷᱚᱱ ᱫᱤᱞᱞᱤ ᱯᱚᱱᱚᱛ ᱠᱟᱱᱩᱱ ᱥᱮᱵᱟ ᱯᱨᱟᱫᱷᱤᱠᱚᱨᱚᱱ ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾

ᱩᱱᱤ ᱒᱖ ᱚᱜᱚᱥᱴ ᱒᱐᱒᱑ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ ᱨᱤᱱᱤᱡ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱯᱨᱟᱢᱚᱴ ᱠᱮᱫᱟ ᱟᱨ ᱓᱑ ᱚᱜᱚᱥᱴ ᱒᱐᱒᱑ ᱥᱟᱞ ᱨᱮ ᱠᱤᱨᱤᱭᱟ ᱦᱟᱛᱟᱣ ᱠᱮᱫᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱕᱙ ᱡᱟᱱᱟᱢ ᱠᱚ